PF รับเต็มรายได้โต โชว์งบ Q3/59 พลิกกำไร
PF รับเต็มรายได้โต โชว์งบ Q3/59 พลิกกำไร มาที่ 68.75 ลบ. จากปีก่อนที่ขาดทุน 187.53 ลบ. ขณะที่ 9 เดือนแรกมีกำไร 414.47 ลบ. เพิ่มขึ้น 16% จากปีก่อนที่มีกำไร 356.65 ลบ.
10 พ.ย. 2559

บริษัท พร็อพเพอร์ตี้ เพอร์เฟค จำกัด (มหาชน) หรือ PF รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 68.75 ล้านบาท หรือมีกำไรสุทธิ 0.00897 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 187.53 ล้านบาท หรือขาดทุนสุทธิ 0.03206 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 414.47 ล้านบาท หรือมีกำไรสุทธิ 0.05405 บาทต่อหุ้น เพิ่มขึ้น 16.21% จากช่วงเดียวกันของปีก่อนที่มีกำไรสุทธิ 356.65 ล้านบาท หรือมีกำไรสุทธิ 0.06143 บาทต่อหุ้น
โดยกำไรในไตรมาส 3/59 ที่พลิกเป็นกำไรเนื่องจากบริษัทมีรายได้จากการขายในธุรกิจอสังหาริมทรัพย์ และโรงแรมเพิ่มขึ้น 